|  |  |
| --- | --- |
| Torben Lundsgård  Statenevej 16  5900 Rudkøbing | Vågebjergvej 5  5932 Humble  Tlf. 62 57 11 00 63 57 11 30  Fax 62 57 28 21 |

Dato Journalnummer Initialer

18. december 2006 09.01P19 PBA

**Miljøgodkendelse**

af svineproduktion omfattende 267,6 dyreenheder (DE) på ejendommen matrikel nr. 12 l, Herslev by, Lindelse, m.fl. beliggende Statenevej 16, 5900 Rudkøbing, CVR Nr. 26400643, og CHR nr. 98500.

**Sammendrag**

Med hjemmel i miljøbeskyttelsesloven[[1]](#footnote-1)s 1 kap. 5, §33 gives miljøgodkendelse til landbrug med en smågriseproduktion bestående af 905 årssøer (210,5 DE) og 10.000 smågrise (7 – 30 kg, 57,1 DE) svarende til i alt 267,6 DE, beregnet ud fra den gældende Husdyrgødningsbekendtgørels[[2]](#footnote-2)e 2.

Godkendelsen omfatter hele ejendommen.

Miljøgodkendt landbrug har listebetegnelsen I101a jf. godkendelsesbekendtgørelse[[3]](#footnote-3)n3.

Godkendelsen bortfalder, hvis den ikke er udnyttet inden 2 år fra dato.

Retsbeskyttelsen for miljøgodkendelsen udløber 8 år efter godkendelsen er endeligt meddelt, hvorefter godkendelsen 1. gang tages op til revurdering. Herefter revurderes godkendelsen hvert 10. år (IPPC-krav).

./. Forudsætningerne for godkendelsen herunder miljømæssig vurdering af ansøg‑ningen findes i vedlagte ”Miljøteknisk Redegørelse” af 9. november 2006 og Fyns Amts ”VVM-screeninger af udvidelse af husdyrproduktionen på Statenevej 16 i Sydlangeland Kommune” af hhv. 15. august 2005 og 10. februar 2006.

Arealejerkravet var ikke opfyldt på tidspunktet for denne sagsbehandling. Der gøres opmærksom på, at arealkravet skal være opfyldt senest ved tidspunktet for udvidelsen. Herved forstås det tidspunkt, hvor der sættes dyr ind i de nye stalde.

**Sydlangeland Kommunes afgørelse**

Sydlangeland Kommune godkender smågriseproduktionen på Statenevej 16, 5900 Rudkøbing efter miljøbeskyttelseslovens kap. 5, § 33 på følgende vilkår:

**Vilkår**

**1.Indretning og drift**

1.1 Smågriseproduktionen tillades drevet med et dyrehold på maksimalt 905 årssøer (210,5 DE) og en produktion af 10.000 smågrise (7 – 30 kg, 57,1 DE), svarende til i alt 267,6 DE. Omregningsfaktor for beregning af dyreenheder jf. husdyrgødningsbekendtgørelse gældende ved meddelelse af godkendelse.

1.2 Der tillades en variation i afgangsvægten for smågrisene fra 25 -35 kg, under forudsætning af, at det samlede antal producerede smågrise efter korrektion for afvigende vægt ikke svarer til mere end 57,1 DE, med omregningsfaktorer for dyreenheder gældende ved meddelelse af godkendelsen, og at der på intet tidspunkt må være større samlet belægning end 32.000 kg smågrise på stald.

1.3 Der skal føres register over alle flytninger af grise med angivelse af alder og vægt ved flytning imellem Statenevej 16 og produktionen på Snare- mosevej 6 og ved salg til anden side.

1.4 Ejendommen skal drives i overensstemmelse med det ansøgte og som beskrevet i Miljøteknisk Redegørelse af 9. november 2006.

**2. Støj**

2.1 Virksomhedens bidrag til støjniveauet ved nærmeste bolig må ikke overstige følgende værdier:

|  |  |  |  |
| --- | --- | --- | --- |
| **Mandag-fredag**  kl. 7-18 (8 timer)  **Lørdag**  kl. 7-14 (7 timer) | **Alle dage**  kl. 18-22 (1 time)  **Lørdag**  kl. 14-18 (4 timer)  **Søn- og helligdag**  kl. 7-18 (8 timer) | **Alle dage**  kl. 22-7 (½ time) | **Alle dage**  kl. 22-7  Maksimal  værdi |
| **55 dB(A)** | **45 dB(A)** | **40 dB(A)** | **55 dB(A)** |

Støjbidraget (bortset fra maksimalværdien) måles som det ækvivalente, konstante, korrigerede støjniveau i dB(A) (re. 20 Pa). Tallene i parenteserne angiver midlingstiden inden for den pågældende periode.

**3. Husdyrgødning og vaskevand**

3.1 Udspredningen af husdyrgødning skal følge anvisningerne i den obligato-riske gød‑ningsplan, som skal være tilpasset vilkårene i denne godkendelse.

3.2 Der skal altid foreligge skriftlig dokumentation i form af skøder og evt. forpagtningsaftaler/udbringningsaftaler for, at der kan disponeres over de nødvendige udspredningsarealer mindst 1 år frem i tiden.

3.3 Ændring af udspredningsarealerne skal forud for ændringen ansøges hos kommunen.

3.4 Der skal etableres støbt plads med afløb til gyllelagune. Påfyldning af gyllevogn og marksprøjte og vask af markredskaber, sprøjte, grisetransportvogn og gyllevogn, skal foregå på pladsen. På fyldning af marksprøjte kan foregå i marken, såfremt der holdes god afstand til dræn, vandløb, søer og lignende, og påfyldningen sker med medbragt vand.

3.5 Opbevaringskapacitet for gylle skal svare til mindst 9 måneders produkt ion, og gødningssystemet skal være gylle i alle staldafsnit.

**4. Kvælstof**

4.1 Der må på samtlige arealer ikke tilføres mere end 25.452 kg N ab lager med husdyrgødning.

4.2 Kvælstoftilførsel med handelsgødning på arealerne i oplandet til Lindelse skal reduceres med 3000 kg N/år. Alternativt skal det ved udlægning af arealer med efterafgrøder og/eller frøgræs eller på anden vis sikres, at der opnås en reduktion i kvælstofoverskuddet i oplandet til Lindelse Nor, svarende til den, der opnås ved at reducere tilført N med handelsgødning med 3000 kg. Vedr. effekt af efterafgrøder/frøgræs henvises til amtets afgørelse af 10. februar 2006.

4.3 Overholdelse af vilkår 4.1 skal kunne eftervises med næringsstofbalancer på bedriftsniveau. Næringsstofbalancerne skal forevises på forlangende, og skal indeholde samtlige poster med kvælstof, der indgår til og udgår fra bedriften. Overholdelse af vilkår 4.2 skal kunne eftervises med ovennævnte næringsstofbalancer samt mark- og gødningsplaner.

4.4 På arealer, der grænser op til de 2 naturområder ca. 150 meter nordvest for ejendommen, må der maksimalt udbringes husdyrgødning fra 0,63 DE/ha indenfor en afstand af 50 meter fra naturområderne.

4.5 Til dokumentation for drift og virkning af gylleforsuringsanlægget skal der opbevares logbog, der viser pH i gyllen, forbruget af syre og hvorvidt anlægget har været i drift, samt dokumentation for indkøb af syre.

**5. Fosfor**

5.1 Det skal med næringsstofbalancer på bedriftsniveau kunne eftervises, at der på samtlige arealer ikke tilføres mere end 5463 kg P ab lager med husdyrgødning.

* 1. Det skal med næringsstofbalancer på bedriftsniveau kunne eftervises, at fosforoverskuddet 3 år efter godkendelsens meddelelse er nedbragt, så der ikke er et overskud på mere end 3 kg P/ha som gennemsnit på alle arealer. Næringsstofbalancerne skal forevises på forlangende, og skal indeholde samtlige poster med fosfor, der indgår til og udgår fra bedriften.

5.3 Desuden skal der i 2007 måles fosfortal på samtlige ejede og forpagtede marker med samme detaljeringsgrad, som fremgår af de i ansøgningen fremlagte fosfortal fra hhv. oktober 2003 (Bakkebo) og 1993 (Snaremosegård), og resultatet heraf skal senest den 31. december 2007 tilsendes kommunen. Såfremt, der er marker, hvor fosfortallet er over 5, skal der udarbejdes en handlingsplan, der sikrer, at der ikke sker en overskudstilførsel af fosfor og som samtidigt sikrer, at mængden af ophobet fosfor på arealet nedbringes. Handlingsplanen skal godkendes af kommunen. Herefter skal der efter 5 år laves nye fosforanalyser på alle evt. marker med fosfortal over 5 og på et repræsentativt udsnit bestående af mindst 20 % af de øvrige ejede og forpagtede marker med beskrevne detaljeringsgrad. Såfremt der fortsat er arealer med fosfortal over 5, skal den tidligere nævnte procedure følges. Prøveudtagning og analyse skal foretages af et uvildigt firma, der er godkendt til opgaven.

**6. Lugt**

6.1 Det skal ved hensigtsmæssig indretning og drift af staldanlægget sikres at driften ikke giver anledning til væsentlige staldlugtgener i områder uden for ejendommens areal.

6.2 Ventilationsanlæggene skal holdes rene og serviceres jævnligt så ydelsen er optimal.

6.3 Der skal gennemføres foranstaltninger til afhjælpning af lugtgener, såfremt der konstateres gener, som efter tilsynsmyndighedens opfattelse er væsentlige.

6.4 Der kan med henblik på vurdering af lugtstofemissionens størrelse stilles krav om lugtmåling, dog maksimalt 1 gang pr. år. Inden måling og beregning foretages skal undersøgelsesprogrammet godkendes af kommunen.

**7. Affald**

Kadavere skal afhentes af godkendt destruktionsvirksomhed og opbevares indtil afhentning i containere eller under kadaverkappe på plads, der så vidt det er muligt, er afskærmet for indkig fra Statenevej. Søer må kun ligge på pladsen i nogle få timer før afhentning, medmindre der etableres et helt tætsluttende underlag, der sikrer mod indtrængen af rotter og lignende.

**8. Etablering og drift af gyllelagune og tilladelse til udledning af regnvand til dræn i henhold til Miljøbeskyttelseslovens kap. 4**

8.1 Regnvand fra gyllelagune skal før det tilledes dræn løbe igennem brønd, hvor der kan udtages vandprøve.

8.2 1 gang årligt skal der udtages prøve fra gennemløbsbrønd for bortpumpet regnvand, der skal analyseres for COD og ammoniak. Såfremt prøven efter kommunens vurdering viser forhøjet indhold af COD eller ammoniak, skal regnvandet, indtil ny analyse viser værdier på niveau med regnvand, pumpes til fortanken til gyllelagunen. Prøveudtagning og analyse skal foretages af et uvildigt firma, der er godkendt til opgaven. Analyseresultatet skal tilsendes kommunen, når det foreligger.

8.3 Såfremt det visuelt konstateres, at der er hul på overdækningsmembranen eller, at regnvandet er forurenet med gylle, skal det overskydende vand fra lagunen straks pumpes til fortanken, og kommunen skal straks kontaktes herom. Vandet må herefter først pumpes til dræn, når analyse af vandet efter kommunens vurdering viser værdier på niveau med regnvand.

Såfremt det vælges at lede regnvand fra gyllelagunen til opsamlingstank, med efterfølgende udspredning på landbrugsjord i henhold til husdyrgødningsbekendtgørelsens kapitel 10 eller tilledning til selve gyllelagunen, træder vilkår 8.1, 8.2 og 8.3 ud af kraft, og der henvises til den miljøtekniske redegørelse.

8.4 Gyllelagunen skal etableres og anvendes i henhold til byggeblad 103.04-30.

8.5 Logbog over vandstanden i kontrolbrøndenfor lækage af bundmembran, skal forevises kontrolmyndigheden på forlangende.

**9. Øvrige forebyggende foranstaltninger**

9.1 Der skal gennemføres en effektiv fluebekæmpelse på ejendommen i overensstemmelse med retningslinierne fra Statens Skadedyrlaboratorium.

9.2 Arealerne på ejendommen omkring bygninger og tilkørselsveje skal holdes ryddelige og fri for affald, foderrester m.v. således at støv- og lugtgener begrænses mest muligt, og der ikke opstår uhygiejniske forhold.

9.3 Opbevaring af foder skal ske på en sådan måde, at der ikke opstår risiko for tilhold af skadedyr (rotter m.v.).

9.4 Sker der spild under transporten af gylle ud til udspredningsarealerne skal vejen straks rengøres.

**10. Tilsyn og kontrol**

10.1 Som dokumentation for at godkendelsens vilkår overholdes kan virk-somheden maks. 1 gang årligt blive pålagt at udføre følgende:

* Måling eller beregning af støj. Undersøgelsen skal udføres af en person eller et firma, der er godkendt til det af Miljøstyrelsen. Inden måling og beregning foretages skal undersøgelsesprogrammet godkendes af kommunen.
* Med mindre andet aftales med kommunen skal målinger og beregninger udføres efter retningslinierne i Miljøstyrelsens vejledninger:
  + Nr. 2/2001: ”Luftvejledningen”
  + Nr. 6/1984: ”Måling af ekstern støj fra virksomheder”
  + Nr. 5/1993: ”Beregning af ekstern støj fra virksomheder”
  + Nr. 4/1997: ”Godkendelse af husdyrbrug, 2. udgave”.

**11. Egenkontrol**

11.1 De udarbejdede kvælstof- og fosforbalancer skal sammen med dokumentation i form af kvitteringer, sædskifte-, gødnings- og markplaner, forpagt nings- og overførelsesaftaler (af mindst 1 års varighed), effektivitetskontrolrapporter, gødningsregnskab, slagteriafregninger m.v. opbevares i mindst 5 år og forevises kommunen på forlangende.

**12. Ændringer på virksomheden**

12.1 Enhver væsentlig drifts-, indretnings- eller bygningsmæssig ændring skal anmeldes til kommunen inden gennemførelsen. Kommunen vurderer om de aktuelle planer for ændring/udvidelse kan ske inden for rammerne af denne godkendelse.

**Andre miljøregler**

I øvrigt henvises til, at der findes en række andre miljøregler, som virk-somheden er omfattet af. Bl.a.:

* Kommunens regulativ for farligt affald, herunder krav om, at farligt affald til enhver tid transporteres/bortskaffes og håndteres i overensstemmelse med retningslinierne beskrevet i det gældende regulativ.
* Kommunens regulativ for erhvervsaffald, herunder regler for håndtering og sortering samt pligten til at benytte en affaldstransportør, der er registreret hos kommunen.
* Miljøbeskyttelseslovens bestemmelser, herunder f. eks. pligten til at afværge og forebygge følger af uheld eller driftsforstyrrelser der medfører væsentlig forurening samt pligten til at informere kommunen herom.
* Farligt affald skal opbevares i tæt emballage og stå overdækket på fast, tæt bund uden mulighed for afløb til kloak, jord, vandløb eller grundvand. Opbevaringspladsen skal indrettes, så at der kan opsamles spild, der svarer til rumindholdet af den største beholder.
* Mindre spild af olie eller kemikalier skal straks opsamles med eventuelt forurenet jord og opbevares og bortskaffes som farligt affald.
* Ved større spild af olie eller kemikalier, som virksomheden ikke kan håndt ere, skal der gives alarm på telefonnummer 112.
* Kommunen skal altid underrettes hurtigst muligt ved større spild af olie eller kemikalier.

**Klagevejledning**

Der kan skriftligt klages over denne afgørelse inden 4 uger fra offentliggørelse. De klageberettigede er: ansøgeren, embedslægeinstitutionen, amtet og enhver med en individuel væsentlig interesse i afgørelsen*.*

Eventuel klage skal sendes til kommunen som sender den videre til klageinstansen.

Afgørelsen vil blive offentliggjort i dagspressen den 18.12.2006.

Sidste frist for indgivelse af klage vil således være den 16.01.2006 ved kontortids ophør.

Virksomheden vil få besked, hvis der kommer klager over afgørelsen. En klage over godkendelsen har ikke opsættende virkning med mindre klageinstansen bestemmer andet.

Hvis afgørelsen ønskes prøvet ved en domstol skal sagen være anlagt inden 6 måneder efter, at afgørelsen er meddelt. Fristen regnes fra annonceringsdatoen.

Med venlig hilsen

Asger Larsen Peter B. Andreasen

Udvalgsformand Kommuneingeniør

Kopi sendt til:

Fyns Amt, Miljø- og Arealafdelingen, Amtsgården, Ørbækvej 100,5220 Odense SØ

Miljøcenter Fyn/Trekantområdet I/S, Niels Bohrs Allé 181, 5220 Odense SØ (ABR)

LandboFyn, Damsbovej 11, 5492 Vissenbjerg, Att.: Ejler Petersen.

Embedslægeinstitutionen for Fyns Amt, Rugårdsvej 55, 1.th., 5000 Odense C

Arbejdstilsynet Kreds Fyns Amt, Dannebrogsgade 1, 5000 Odense C

Danmarks Naturfredningsforening, Masnedøgade 20, 2100 Kbh. Ø

Friluftsrådet Fyns Amt, v/Amtsformand Christian Jensen, Fuglebakken 43, Postbox 104, 5610 Assens

1. 1 Bekendtgørelse nr. 753 af 25. august 2001 af lov om miljøbeskyttelse, med senere ændringer [↑](#footnote-ref-1)
2. 2 Bekendtgørelse nr. 814 af 13. juli 2006 om erhvervsmæssigt dyrehold, husdyrgødning, ensilage m.v. [↑](#footnote-ref-2)
3. 3 Bekendtgørelse nr. 943 af 16. september 2004 om godkendelse af listevirksomhed, med senere ændringer [↑](#footnote-ref-3)